OpenLLM-France/wikimedia huggingface dataset:
# Matulaïta

La matulaïta és un mineral de la classe dels fosfats. Rep el nom en honor de Margaret "Marge" Mary Matula (29 de desembre de 1925, Phillips, Wisconsin, EUA), col·leccionista de minerals d'Allentown, Pennsilvània, qui va descobrir el mineral. Va ser escollida al Saló de la Fama de Micromounters el 2002.

## Característiques

La matulaïta és un fosfat de fórmula química (Fe$^{3+}$,Al)Al₇(PO₄)₄(PO₃OH)₂(OH)₈(H₂O)₈·8H₂O. Va ser aprovada com a espècie vàlida per l'Associació Mineralògica Internacional l'any 1977. Cristal·litza en el sistema monoclínic. La seva duresa a l'escala de Mohs és 1. Es pot confondre fàcilment amb l'afmita o la kobokoboïta, i possiblement també amb la wavel·lita i la crandal·lita, especialment en exemplars a la localitat tipus.
Segons la classificació de Nickel-Strunz, la matulaïta pertany a «08.DK - Fosfats, etc, amb cations de mida mitjana i gran, (OH, etc.):RO₄ > 1:1 i < 2:1» juntament amb els següents minerals: richelsdorfita, bariofarmacosiderita, farmacosiderita, natrofarmacosiderita, hidroniofarmacosiderita, farmacoalumita, natrofarmacoalumita, bariofarmacoalumita, burangaïta, dufrenita, natrodufrenita, matioliïta, gayita, kidwel·lita, bleasdaleïta i krasnovita.

## Formació i jaciments

Va ser descoberta a la mina Bachman, situada a Hellertown, dins el comtat de Northampton (Pennsilvània, Estats Units). Als Estats Units també ha estat descrita en altres indrets de Pennsilvània, així com a Nevada i Carolina del Nord. També se n'ha trobat en alguns indrets d'Europa, com ara França, Alemanya o Portugal.

## Referències

* ↑ «Matulaite» (en anglès). Mindat. [Consulta: 7 desembre 2021].
# Resolució 739 del Consell de Seguretat de les Nacions Unides

La Resolució 739 del Consell de Seguretat de les Nacions Unides, aprovada el 5 de febrer de 1992 després d'examinar l'aplicació de la República de Moldàvia per a ser membre de les Nacions Unides, el Consell va recomanar a l'Assemblea general que la República de Moldàvia fos admesa.

## Vegeu també

* Llista de resolucions del Consell de Seguretat de les Nacions Unides 701 a la 800 (1991 - 1993)

## Enllaços externs

* PDF Text de la Resolució a UN.org Arxivat 2011-08-14 a Wayback Machine.
# Passamuntanyes

Un passamuntanyes és una lligadura de tela gruixuda o de punt que tapa el coll, les orelles i part de la cara, per defensar-se del fred i del vent. Als anys setanta del segle XX van estar molt de moda els de colors, sovint amb ratlles o motius hivernals, sobretot per als infants. S'utilitzen molt a la muntanya, amb ulleres de sol. Les versions que tapen tota la cara (excepte els ulls, o de vegades la boca) s'han utilitzat també per a ocultar la identitat de qui el porta, per exemple per part de delinqüents o de militars. Per a aquest darrer ús sembla que hi ha consens a utilitzar el color negre.

## Referències

* ↑ «Passamuntanyes». Gran Enciclopèdia Catalana. Barcelona: Grup Enciclopèdia Catalana.
# Aplocheilichthys brichardi

Aplocheilichthys brichardi és una espècie de peix pertanyent a la família dels pecílids.

## Descripció

* Pot arribar a fer 3 cm de llargària màxima (normalment, en fa 2,2).

## Hàbitat

És un peix d'aigua dolça, bentopelàgic i de clima tropical (24 °C-29 °C).

## Distribució geogràfica

Es troba a Àfrica: conca del riu Congo, incloent-hi el llac Tumba.

## Vida en captivitat

És molt difícil de mantindre'l en un aquari.

## Observacions

És inofensiu per als humans.

## Referències

* ↑ Bleeker P., 1863. Mémoire sur les poissons de la côte de Guinée. Natuurk. Verh. Holland. Maatsch. Wet. Haarlem (Ser. 2) v. 18. 1-136. col. Pls. 1-28.
* ↑ ITIS (anglès)
* ↑ Catalogue of Life (anglès)
* ↑ The Taxonomicon (anglès)
* 1 2 3 4 «Aplocheilichthys brichardi» (en anglès). FishBase. Froese, Rainer; Pauly, Daniel (editors).
* ↑ Seegers, L., 1997. Killifishes of the world: Old world killis I: (Aphyosemion, lampeyes, ricefishes). Aqualog, Verlag: A.C.S. Gmbh, Alemanya. 160 p.
* ↑ Huber, J.H., 1996. Killi-Data 1996. Updated checklist of taxonomic names, collecting localities and bibliographic references of oviparous Cyprinodont fishes (Atherinomorpha, Pisces). Société Française d'Ichtyologie, Muséum National d'Histoire Naturelle, París. 399 p.
* ↑ Wildekamp, R.H., 1995. A world of killies. Atlas of the oviparous cyprinodontiform fishes of the world. Vol. II: The genera Aplocheilichthys, Aplocheilus, Austrofundulus, Campellolebias, Crenichthys, Cualac, Cubanichthys, Cynolebias, Cynopoecilus, and Cyprinodon. American Killifish Association, Inc. 384 p.
* ↑ Wildekamp, R.H., R. Romand i J.J. Scheel, 1986. Cyprinodontidae. P. 165-276. A: J. Daget, J.-P. Gosse i D.F.E. Thys van den Audenaerde (eds.). Check-list of the freshwater fishes of Africa (CLOFFA). ISNB, Brussel·les, MRAC; Tervuren; i ORSTOM, París. Vol. 2.
* ↑ Huber, J.H., 1996.

## Bibliografia

* Anònim, 1997. Registres de peixos de la base de dades del Museu de la Secció de Vertebrats del Museu Reial de l'Àfrica central. MRAC, Tervuren, Flandes, Bèlgica.
* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.
# QtParted

El QtParted és un programa per al Linux que s'utilitza per crear, esborrar, redimensionar i organitzar particions. Utilitza la llibreria GNU Parted i va ser construït amb les llibreries d'eines Qt. Com el GNU Parted, té suport per a canviar la mida de les particions NTFS, utilitzant la utilitat ntfsresize.
L'equip del QtParted no ha creat cap CD autònom oficial per utilitzar el QtParted, a diferència del GParted. D'altra banda, QtParted s'inclou en l'Ark Linux Live (l'equip d'Ark Linux està mantenint actualment el QtParted), en la popular distribució de Linux de CD autònom Knoppix, en NimbleX, en Mepis Linux i en quits de recuperació del sistema com SystemRescueCD, que permet també llegir i escriure en particions NTFS usant Captive NTFS.

## Vegeu també

* GParted, un gestor de particions que usa GTK

## Enllaços externs

* Pàgina del projecte QtParted (anglès) (italià)
# Joaquim Rosich Rubiera

Joaquim Rosich i Rubiera (Barcelona, 1895 - 29 d'octubre de 1953) fou un waterpolista i dirigent esportiu català.

## Biografia

Fou fill de l'advocat i jutge Joaquim Rosich i Guardiola (1846-1926), de Barcelona, que fou alcalde de la Vila de Gràcia, i de Josepa Rubiera i d'Armas (1862-1909), de Nuevitas (Cuba). El seu germà, Josep Rosich Rubiera, també fou un destacat dirigent esportiu, de l'àmbit del futbol.
Va ser jugador de waterpolo i va formar part de l'equip del CN Barcelona que va representar Espanya als Jocs Olímpics d'Anvers de 1920. Va ser membre de la Junta Directiva del CN Barcelona ocupant els càrrecs de vocal, secretari i vicepresident. En el mateix àmbit també va ser jutge i cronometrador i un dels creadors del butlletí Natació del CN Barcelona Va presidir la Federació Catalana de Natació en dues etapes. Va ser elegit per primera vegada el mes d'agost de 1923 en una assemblea que es va fer a Sant Feliu de Guíxols, va romandre quatre anys en el càrrec i, després va ser-ho per segona vegada entre 1933 i 1939. Va ser, per tant, el darrer president de la Federació Catalana abans de la dictadura de Franco, així com el de la Federació Espanyola de Natació, ja que el setembre de 1937, en plena Guerra Civil, va ser elegit per regir la natació espanyola en la zona republicana. També va ser vocal del Centre Excursionista de Catalunya i membre de la Comissió Assessora de Cultura Física de l'Ajuntament de Barcelona el 1934. El col·legi d'àrbitres el nomenà membre d'honor.
Es va casar amb Rosario Riu. Joaquim Rosich va morir l'octubre de 1953 als 58 anys.

## Referències

* ↑ Enciclopèdia de l'Esport Català. Barcelona: Enciclopèdia Catalana, 2012. ISBN 978-84-412-2106-.
* ↑ «Bando». El Diluvio, 30-06-1890, pàg. 5430.
* ↑ «Esquela de defunció de Joaquim Rosich i Guardiola». La Publicitat, 30-03-1926, pàg. 3.
* ↑ Gallen Utset, Carles. Les Federacions Esportives catalanes i els seus presidents. Barcelona: UFEC, 2013. ISBN Gi.1233-2013.
* ↑ «Necrológicas». La Vanguardia, 30-10-1953, pàg. 14.
# MattyB

Matthew David Morris, més conegut com a MattyB (Atlanta, Geòrgia, 6 de gener de 2003), és un raper estatunidenc popular a Internet, que va iniciar la seva carrera musical als 7 anys publicant el seu primer vídeo a YouTube.
Va iniciar la seva trajectòria musical als 7 anys quan va publicar el seu primer vídeo a YouTube en què apareixia versionant la cançó Eenie Meenie de Sean Kingston ft. Justin Bieber. Després de l'èxit en aquest primer vídeo continuar fent versions d'altres artistes com Miley Cyrus, Justin Timberlake, Outkast. El seu mànager és Tawny Morris.
A més el seu èxit va ser en increment amb l'aparició del seu primer senzill I'm MattyB. En 2011 va realitzar una versió d'Ice Ice Baby amb Vanilla Ice. Ha aparegut en diversos programes de la televisió nord-americana i realitzat actes intermedis en partits de l'Atlanta Dream (WNBA). Al llarg de la seva carrera ha donat diversos concerts en ciutats com Nova York, Dallas, Chicago, Los Angeles i Atlanta. En 2013 es va classificar en el lloc 19 a la llista "21 under 21" (dels principals músics per sota de 21 anys) del web Billboard.

## Discografia
### Singles

* Turn Up The Track
* To The Top
* Back In Time (apareix a la pel·lícula Free Birds)
* Hooked on You
* You Make My Heart Skip
* My first Girlfriend
* Sugar, Sugar
* Royal Wedding Song
* That girl is mine
* Without you here
* Never too young
* That's the way
* Be right there
* Forever and Always
* Turn it up

## Referències

* ↑ http://www.miss-hollywood.de/thema/mattyb/ Arxivat 2013-09-28 a Wayback Machine.
* ↑ Causa furor en Youtube el video del niño que imita a Britney Spears Arxivat 2013-11-04 a Wayback Machine. a Diario Panorama (castellà)
* ↑ «Wendy Williams Show (Fox 5)». Arxivat de l'original el 2016-03-03. [Consulta: 3 novembre 2013].
* ↑ Los 40 principales
* ↑ KissFM 102.5 EUA
* ↑ http://www.newsecho.de/gesellschaft/panorama/uu7502QyboE/gesellschaft-wo_leben_die_gluecklichsten_deutschen Arxivat 2014-10-18 a Wayback Machine.
* ↑ http://www.stern.de/kultur/musik/netzphaenomen-mattybraps-zehnjaehriger-mischt-youtube-auf-2069003.html
* ↑ http://www.vanillaice.com/singles/mattyb/iceicebaby(mattyb)_single.htm Arxivat 2011-11-10 a Wayback Machine.
* ↑ https://twitter.com/AtlantaDream/status/387610130205790208/photo/1
* ↑ http://www.ticketmaster.com/Matty-B-tickets/artist/1860105
* ↑ 19. MattyB: 21 Under 21 (2013) a Billboard, 25/9/2013 (anglès)
* ↑ MattyB a iTunes
* ↑ http://www.mstarz.com/articles/19726/20131001/mattyb-back-time-music-video-watch-10-year-old-youtube.htm Arxivat 2016-03-03 a Wayback Machine.
* ↑ http://www.kidzworld.com/news/2139
* ↑ http://www.billboard.com/articles/columns/pop-shop/5740598/mattyb-back-in-time-exclusive-single-premiere
* ↑ http://www.mstarz.com/articles/16713/20130722/mattyb-first-girlfriend-official-music-video.htm Arxivat 2013-07-24 a Wayback Machine.
# August Lagergren

August Lagergren (paroisse de Gärdserum, 2 de juny de 1848 - Engelbrekt i The Royal Court Parish, 11 de juny de 1908) nom artistic de Sven August Lagergren va ser un organista i professor de música suec.
Lagergren va estudiar al Conservatori de Música d'Estocolm entre 1871 i 1873 i va ser professor d'harmonia allà entre 1874 i 1880. Va estudiar amb August Haupt a Berlín el 1881, va esdevenir organista a l'Església del Palau el mateix any i líder del cor de la seva església des de 1890. Va ser elegit el 28 de març de 1895 com a membre número 488 de la Reial Acadèmia de Música.

## Referències

* ↑ Levande Musikarv-ID: lagergren-august, omnämnd som: August Lagergren (1848−1908), läst: 13 december 2017
* ↑ Sveriges dödbok 1860–2017, Sveriges Släktforskarförbund, november 2018, omnämnd som: Lagergren, Sven August, läst: 6 november 2021
* ↑ Nyström, Pia; Kyhlberg-Boström Anna, Elmquist Anne-Marie (1996). Kungl. Musikaliska akademien: matrikel 1771-1995. Kungl. Musikaliska akademiens skriftserie, 0347-5158 ; 84 (2., rev. och utök. uppl.). Stockholm: Musikaliska akad. Libris 7749167. ISBN 91-85428-99-X (inb.)

## Bibliografia

* Sven August Lagergren a Adolf Lindgren i Nils Personne, galeria de retrats sueca (1897), volum XXI. Artistes de gravació i artistes escènics
# Pastrana (municipi)

* Per a altres significats, vegeu «Julia Pastrana».
Pastrana és un municipi de la província de Guadalajara, a la comunitat autònoma de Castella-La Manxa. És la capital històrica de la comarca de La Alcarria.

## Referències

* ↑ «Provincia de Guadalajara (España): Municipios & Localidades» (en castellà), 22-01-2021. [Consulta: 2 maig 2021].
# Qu Qianmei

    Avís. En els noms xinesos el cognom va al davant (en aquest cas Qu), Quianmei es pot traduir com “Bella flor de prunera”.
Qu Qianmei (xinès:瞿倩梅; pinyin: Qú Qiànméi) és una pintora xinesa contemporània que va néixer el 10 d'octubre de 1956 a Ruian, província de Zhejiang. Va estudiar cal·ligrafia a l'Escola Normal de Ruian (1979). El 1986 va residir a França on hi va viure durant 23 anys, realitzant les seves pintures de forma tradicional. Finalment, al seu país també és una artista consagrada. Actualment té la residència a Pequín.
Notable pintora abstracta. L'any 2001 mitjançant la seva amiga Chow Ching Ling, Qu coneix personalment Wang Yancheng. Durant el període 2001-2008 intenta donar una visió artística síntesi del taoïsme i el cristianisme. El 2006 obté la Medalla de Plata de pintura contemporània de l'Assemblea Nacional Francesa (Paris).

## Exposicions

* Galerie Figure (París), 2004.
* Maison d'arrêt (Fleury Merogis),2005.
* Trois Moulins(Issy les Moulineaux); Musée Beaux-Arts (Orléans) ;27eme salon Art expo (Billancourt), 2006.
* Galerie Christiane Peugeot (Paris); Palais ducal (Nevers); Missions Etrangères (Paris); La Fleuriaye, Centre de congrès (Nantes): Exposition à l'UNESCO,(Paris), 2007.
* Expositions Espérance (France et Espagne); Courant d'art - Cathédrale de Rouen (2008).
* Exposició (Pequín), 2010.
* Exposició al Museu d'Arts Contemporanis (Xangai), 2011.
* Exposició al centre UNESCO (Paris), 2012.

## Bibliografia

* Qianmei Qu. Catalogue text de Gerard Xuriguera. Galerie Figure (París).

## Enllaços externs

* http://quqianmei.blogspot.com.es
# Joel Karekezi

Joel Karekezi és un director de cinema, productor i guionista ruandès. El seu curtmetratge The Pardon sobre la reconciliació després del genocidi de Ruanda contra els tutsi de 1994 va guanyar l'Impala Daurat al Festival de Cinema d'Amakula a Uganda. Es va fer una versió més llarga el 2011, i mostrada al Festival Internacional de Cinema de Göteborg, i més tard a d'altes festivals cinematogràfics internacionals com el Festival Internacional de Cinema de Seattle (2013), el Festival Internacional de Cinema de Chicago i el Fespaco.

## Biografia

Karekezi va aprendre a escriure guions al Maisha Film Lab en 2009; Té un diploma en direcció de pel·lícules de l'escola canadenca de cinema online CineCours.
Després d'assistir al Maisha Film Lab, Karekezi va dirigir el seu curtmetratge The Pardon, que va guanyar el premi Impala Daurat al Festival de Cinema d'Amakula a Uganda. El 2010 es va mostrar al Festival Internacional de Cinema de Durban, a l'Images That Matter Short Film Festival a Etiòpia, al Festival Internacional de Cinema de Kenya, al Festival Internacional de Cinema de Zanzíbar i al Festival de Cinema Africà de Silicon Valley a Califòrnia, on va guanyar el premi al Millor Curtmetratge.
Karekezi va fer-ne una versió llarga, Imbabazi: The Pardon, basada en els mateixos personatges. Va ser feta amb un pressupost baix i filmat a Uganda.
En 2013 Karekezi era treballant a Mercy of the Jungle, que fou presentada a la Fabrique des cinemas du Monde al Festival de Cinema de Cannes en 2013. El guió de Mercy of the Jungle va guanyar el Premi al Millor Audiovisual CFI per al projecte audiovisual més prometedor al Durban FilmMart el 2012.
Altres pel·lícules seves són: Les jeunes à la poursuite du travail (2009); Survivor (2010); i Ntukazime Nararokotse (2010).

## Referències

* 1 2 3 1. Film Director, Writer & Producer. imbabazi.com. Accessed June 2014.
* 1 2 Biography and filmography of Joel Karakezi, Director (Rwanda). VOD AfricaFilms.tv. Accessed June 2014.
* 1 2 3 Joseph Njata (4 may 2013). Karekezi invited to Seattle International Film Festival. The New Times (Rwanda). Accessed June 2014.

## Enllaços externs

* Joel Karekezi a africine.org
* The Pardon a Youtube
# Calacte

Calacte (en llatí, Calacte o Cale Acte, en grec antic Καλάκτα o Καλὴ Ἀκτὴ) era una ciutat de la costa nord de Sicília aproximadament a mig camí entre Tíndaris i Cafalòdion. El nom es pot traduir com "Cala Bonica" (Καλὴ Ἀκτὴ o Cale Acte).
Després de la submissió de Milet a Pèrsia l'any 494 aC colons milesis i de Samos es van establir allí aconsellats pels ciutadans de Zancle que els havien parlat de la bellesa del país, però després van ocupar Zancle i s'hi van establir, segons diu Heròdot. Més tard un cap dels sículs de nom Ducetius, a qui els governants de Siracusa havien enviat a l'exili a Corint, va tornar i es va establir a Calacte amb un grup de colons del Peloponès, i va obtenir molt de suport dels veïns sículs i en especial del cap de la ciutat d'Herbita, Arcònides. La ciutat es va dir Kala Akte, nom que ja es donava a la regió, però després es va contreure en Kalakta (Calacte), explica Diodor de Sicília.
Va créixer ràpidament fins a convertir-se en una ciutat rica, però la seva història posterior és desconeguda, i només per l'existència de monedes es pot afirmar que va seguir independent fins a la dominació romana. Sembla que en temps de Ciceró era un municipi important. Sili Itàlic diu que la ciutat tenia gran abundància de peix. Plini el Vell no parla de la ciutat, però sí que ho fan Claudi Ptolemeu i els Itinerarium.
És probablement la ciutat actual de Caronia, i al seu voltant existeixen unes interessants ruïnes. A la ciutat hi va néixer el retòric grec Cecili Calactí que va viure en temps d'August.

## Referències

* ↑ Smith, William (ed.). «Calacte». Dictionary of Greek and Roman Geography (1854). [Consulta: 18 gener 2021].

## Enllaços externs

* Monedes de Calacte (anglès)
# Mercat Municipal

«Mercat Municipal» té aquests significats:
* Mercat Municipal (Alginet), projecte de l'arquitecte Carlos Carbonell Pañella (1873-1933)
* Mercat municipal (Gavà)
* Mercat municipal (Portbou)
* Mercat municipal de Carlet (Ribera Alta, País Valencià), construït l'any 1934 amb projecte de l'arquitecte Mariano Peset Aleixandre
* Mercat Municipal d'Amposta, edifici dissenyat el 1947 per l'arquitecte Francesc Ubach
* Mercat municipal Pere San o Mercat de Sant Pere, edifici modernista al municipi de Sant Cugat del Vallès (Vallès Occidental)
* Mercat Municipal de Llucmajor, edifici modernista situat al centre de Llucmajor, Mallorca
* Mercat municipal de Mollerussa, mercat de carrer que té lloc cada dimecres de la setmana al municipi de Mollerussa (Pla d'Urgell)
* Mercat municipal d'Olesa o mercat d'Olesa de Montserrat, gran edifici a la zona de l'Eixample d'Olesa
* Mercat municipal de Sant Just Desvern
* Antic Mercat Municipal del Masnou, mercat ja enderrocat ael municipi del Masnou (Maresme)
* Mercat Municipal de Calella
* Mercat Municipal o Mercat de Torrefiel, al barri del mateix nom, al nord de la ciutat de València
* Mercat municipal de Molins de Rei, monument al municipi de Molins de Rei (Baix Llobregat)
* Mercat municipal (el Prat de Llobregat) al Baix Llobregat, obra noucentista del 1921
* Mercat Municipal de Tortosa, edifici comercial
* Mercat municipal d'Esparreguera, obra noucentista al municipi d'Esparreguera (Baix Llobregat)
* Mercat Municipal d'Almassora, a la comarca de la Plana Alta
# August Leopold Crelle

August Leopold Crelle (Eichwerder, Brandenburg, 17 de març de 1780 – Berlín, 6 d'octubre de 1855) fou un matemàtic alemany. Va néixer a Eichwerder, prop de Wriezen, Brandenburg, i va morir a Berlín. Va fundar la revista matemàtica Journal für die reine und angewandte Mathematik (Revista de matemàtiques pures i aplicades, conegut popularment com a Journal de Crelle i que encara continua sent avui en dia, 2016, una de les revistes líders del món de les matemàtiques). Va ser amic de Niels Henrik Abel i li va publicar set articles en el primer volum de la seva revista.
El 1841, fou escollit membre estranger de la Reial Acadèmia Sueca de Ciències.

## Referències

* ↑ «August Leopold Crelle». Encyclopædia Britannica [Consulta: 4 desembre 2016].
* ↑ «Kungl. Svenska Vetenskapsakademien : Personförteckningar 1739-1915». Project Runeberg, 03-07-2016 [Consulta: 4 desembre 2016].

## Enllaços externs

* O'Connor, John J.; Robertson, Edmund F. «August Leopold Crelle» (en anglès). MacTutor History of Mathematics archive. School of Mathematics and Statistics, University of St Andrews, Scotland. (anglès)
* Scriba, Christoph J. «Crelle, August Leopold». Complete Dictionary of Scientific Biography, 2008. [Consulta: 10 abril 2016].
# Abu Asim Muhammad ben Ahmad

Abu Asim Muhammad ben Ahmad ben Muhammad ben Abd Allah ben Abbad, conegut com al-Abbadí (Herat 985-1066), fou un jurisconsult shafita que va estudiar a Herat i a Nisabur. Fou cadi d'Herat fins a la seva mort.

## Obres

* Tabakat al-Shafiiyyin
* Adah al-hada

## Referències

* Ephrat, Daphna. «al-ʿAbbādī.» Encyclopaedia of Islam, THREE. Editada per: Kate Fleet, Gudrun Krämer, Denis Matringe, John Nawas, Everett Rowson. Brill Online, 2016. 21 de maig de 2016 <http://referenceworks.brillonline.com/entries/encyclopaedia-of-islam-3/al-abbadi-COM_24636>
# Picotet terrós

El picotet terrós (Picumnus fuscus) és una espècie d'ocell de la família dels pícids (Picidae) que habita boscos de les terres baixes del nord de Bolívia, a la conca del Riu Guaporé i sud-oest del Brasil.
# Jon García Herrero

Jon García Herrero (Bilbao, Biscaia, 4 de juny de 1991) és un futbolista professional basc que juga com a defensa per l'Albacete Balompié.

## Carrera de club

García es va formar al planter de l'Athletic Club i va debutar com a sènior amb el filial la termporada 2009–10 a Tercera Divisió. El juny de 2011 fou promocionat al Bilbao Athletic, que competia a Segona Divisió B.
El 26 de maig de 2014, García fou descartat pels lleons i va marxar al CD Lugo, de Segona Divisió, el 7 de juliol. Va debutar com a professional l'11 de setembre, com a titular en una victòria per 1–0 a casa contra l'AD Alcorcón a la Copa del Rei. Va jugar el seu primer partit a Segona Divisió el 18 d'octubre, jugant els 90 minuts en una derrota per 0–1 a fora contra el Deportivo Alavés.
El febrer de 2015, García va patir una lesió de lligament encreuat anterior, i fou operat amb èxit el mes següent.

## Referències

* ↑ The situation at Basconia; Athletic Club, 10 juny 2011
* ↑ Registrations and de-registrations in Bilbao Athletic; Athletic Club, 26 maig 2014
* ↑ El Lugo incorpora al defensa del Athletic Jon García; Mundo Deportivo, 7 juliol 2014 (castellà)
* ↑ Lolo desatasca al Lugo; Marca, 11 setembre 2014 (castellà)
* ↑ El Alavés rompe su sequía para vencer al Lugo; Marca, 18 octubre 2014 (castellà)
* ↑ Parte médico (Medical report) Arxivat 23 February 2015$^{[Datemismatch]}$ a Wayback Machine.; CD Lugo, 20 febrer 2015 (castellà)
* ↑ Parte médico (Medical report) Arxivat 25 March 2015$^{[Datemismatch]}$ a Wayback Machine.; CD Lugo, 20 març 2015 (castellà)

## Enllaços externs

* Jon García a BDFutbol
* Jon García, Fitxa a Soccerway